Kantalis (departamentas)

Kantalis (, ) – Prancūzijos departamentas šalies centro pietuose, Overnės-Ronos-Alpių regione. Pavadintas Kantalio kalnų vardu. Administracinis centras – Orijakas. Generalinės tarybos pirmininkas Bruno Faure.

Departamentą sudaro 3 apskritys, 15 kantonų, 18 municipalinių susivienijimų ir 246 komunos. Plotas – 5 726 km².

Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Langedoko Overno provincijoje.

Geografija 

Kantalio departamentas ribojasi su Korezo, Aukštutinės Luaros, Lozero, Averono, bei Lo departamentais.

Aukščiausi kalnai 
 Plomb du Cantal – 1858 m
 Puy Mary – 1787 m.
 Puy Chavaroche – 1744 m
 Puy Violent – 1594 m
 Puy Griou – 1694 m
 Puy du Peyroux – 1686 m

Žemiausia vieta – 250 m virš jūros lygio.

Pagrindiniai miestai 

 Orijakas (Aurillac) – 30 550 gyventojų (1999 m.)
 Morijakas (Mauriac) – 4 019 gyventojų
 Sen Fluras (Saint-Flour) – 6 625 gyventojų

Klimatas 

Klimatas nepastovus su nedidele Atlanto įtaka. Vidutinė žiemos temperatūra -15 °C, vasaros – +25 °C. Saulėta būna apie 2080 valandų per metus (3 vieta).

Ekonomika 

Pagrindinės ekonomikos šakos – žemės ūkis ir turizmas. 378 187 ha žemės auginama (2000 m.) 467 000 jaučių, 56 200 avių, 53 700 kiaulių. Primelžta 3 623 000 litrų pieno, iš kurio pagaminta 47 220 tonų sūrio.

Iš pramonės šakų svarbiausia – medienos apdirbimas.

Turizmas 

Turistus labiausiai traukia Overno regioninis vulkanų parkas ir kalnai – laipiojimas uolomis, speleologija ir kitos ekstremalaus sporto šakos.

Liorano slidinėjimo stotis žiemą traukia kalnų slidinėjimo, sniegrogių ir čiuožimo mėgėjus.

Politika 

Departamentą Prancūzijos senate atstovauja Rožė Besas ir Pjeras Žarlieris, Atstovų rūmuose – Ivas Kusenas ir Alenas Marlei. Generalinę tarybą sudaro 27 nariai, kurių po pusę renkami kas trejus metus šešerių metų kadencijai.

Apskritys

Prefektai 
 2001 m. – Philippe Rey
 2003 m. – Alain Rigolet

Nuorodos 

 Prancūzijos regionai ir departamentai
 Prefektūra
 Generalinė taryba 

Prancūzijos departamentai